                      højesterets kendelse
                         afsagt fredag den 26. februar 2016
sag 214/2015
a
og
b
(advokat jes anker mikkelsen for begge)
mod
finansiel stabilitet a/s
(advokat claus juel hansen)
i tidligere instanser er afsagt kendelse af retten på færøerne den 7. august 2015 og af østre
landsrets 5. afdeling den 18. september 2015.
i pådømmelsen har deltaget tre dommere: jens peter christensen, hanne schmidt og oliver
talevski.
påstande
a og b har nedlagt påstand om stadfæstelse af kendelsen afsagt af retten på færøerne.
finansiel stabilitet har nedlagt påstand om afvisning af kæremålet, subsidiært om stadfæstelse
af landsrettens kendelse.
anbringender
a og b har anført bl.a., at østre landsrets kendelse kan kæres til højesteret uden tilladelse fra
procesbevillingsnævnet, jf. den færøske retsplejelov § 392, stk. 1, 1. pkt., idet kæremålet
angår en sag, der efter bestemmelsen i den danske retsplejelov § 226 ville være blevet henvist
til behandling ved landsret i 1. instans.
                                                 - 2 -
finansiel stabilitet har anført bl.a., at kæremålet skal afvises, da der ikke foreligger tilladelse
til kære fra procesbevillingsnævnet.
sagsfremstilling
østre landsrets kendelse af 18. september 2015 er kæret af a og b. ved kendelsen ændrede
landsretten en kendelse afsagt af retten på færøerne den 7. august 2015 i sagen anlagt af
finansiel stabilitet a/s mod bl.a. a og b om udformning af et skønstema.
højesterets begrundelse og resultat
efter § 392, stk. 1, 1. pkt., i den færøske retsplejelov kan landsrettens afgørelse i en kæresag
ikke kæres, medmindre sagen i den øvrige del af riget (bortset fra grønland) ville høre under
behandling ved landsret i 1. instans. kendelser, der er afsagt af en landsret som 2. instans, kan
derfor som udgangspunkt kun kæres med tilladelse fra procesbevillingsnævnet, jf. den færø-
ske retsplejelovs § 392, stk. 1, 3. pkt., jf. § 1021, stk. 3.
den ved retten på færøerne verserende sag mellem finansiel stabilitet a/s og a og b ville i
den øvrige del af riget høre under behandling ved byretten i 1. instans, og der kan ikke ved
forståelsen af reglen i den færøske retsplejelovs § 392, stk. 1, 1. pkt., lægges vægt på
henvisningsreglen i den danske retsplejelovs § 226, der forudsætter en konkret vurdering af
den enkelte sag i relation til spørgsmålet om henvisning. landsrettens kendelse kan derfor
ikke kæres til højesteret i medfør af den færøske retsplejelovs § 392, stk. 1, 1. pkt. kære
forudsætter herefter procesbevillingsnævnets tilladelse. da en sådan tilladelse ikke foreligger,
afvises kæremålet.
                                       thi bestemmes:
sagen afvises.
i sagsomkostninger for højesteret skal a og b betale 5.000 kr. til finansiel stabilitet a/s.
sagsomkostningsbeløbet skal betales inden 14 dage efter afsigelsen af denne kendelse og
forrentes efter rentelovens § 8 a.
